MUNICIPIUL SATU MARE

Direcția Patrimoniu

Serviciul Patrimoniu, Concesionări, Închirieri

Nr. 41964/13.07.2026 
În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:
RAPORT DE SPECIALITATE
la proiectul de hotărâre privind trecerea unui imobil din proprietatea privată a Statului Român, în proprietatea privată a Municipiului Satu Mare

Luând în considerare prevederile art. 292^1 din OUG nr.57/2019, cu modificările și completările ulterioare, prin derogare de la prevederile legale în vigoare, se poate realiza trecerea unui bun din domeniul public/privat al statului, care este înscris în inventarul centralizat al bunurilor şi care nu este înscris în cartea funciară, în domeniul public/privat al unei unități administrativ-teritoriale, până la finalizarea Programului național de cadastru şi carte funciară, dar nu mai târziu de 31 decembrie 2030, fără înscrierea în sistemul integrat de cadastru şi carte funciară.

 
Întrucât există mai multe imobile neînscrise în cartea funciară ca unități individuale, în vederea clarificării situației juridice a acestora, este necesar să se întreprindă demersurile pentru notarea acestora în cartea funciară, în proprietatea privată a municipalității. 

Astfel este necesar ca mai întâi să se aprobe operațiunea de trecere din domeniul privat al statului în domeniul privat al UATM a imobilului, după care să se însușească lucrarea de specialitate denumită Documentație cadastrală de primă înregistrare UI vizată de O.C.P.I. Satu Mare sub nr.121654/21.11.2025, executată de Syntax SRL, prin Budai Zsolt Petru, în calitate de persoană juridică autorizată A.N.C.P.I., documentație care va face parte integrantă din hotărâre, și va constitui anexă la aceasta, astfel:
· Nr. proiect  256/2025, Documentație cadastrală de primă înregistrare UI, RELEVEU Spațiu Administrativ, Parter, b-dul IC Brătianu nr. 6, în suprafață de 421 mp,  scara 1: 100; Foaia colectivă CF 172314.

Deoarece pentru terenul identificat în evidențele de carte funciară prin CF nr.172314 Satu Mare, nr. top.299/12 Satu Mare ultima înscriere este realizată în anul 1976, an anterior apariției legilor proprietății, se impune atestarea cotei părți de teren aferent spațiului administrativ, respectiv a cotei de 25/421 părți (25 mp) la domeniul privat al municipiului Satu Mare, potrivit prevederilor art.36 alin.(1) din Legea nr.18/1991, a fondului funciar, republicată cu modificările și completările ulterioare, terenurile aflate în proprietatea statului, situate în intravilanul localităților și care, la data intrării în vigoare a legii, se aflau în administrarea consiliilor locale, trec de drept în proprietatea uat-urilor.


În vederea respectării prevederilor legale, menționate expres în cuprinsul art. 292^1 din OUG nr.57/2019, cu modificările și completările ulterioare, sub sancțiunea nulității absolute, este necesar ca bunul să nu facă obiectul vreunui litigiu, sau al unor cereri de reconstituire a dreptului de proprietate. Aceste condiții sunt îndeplinite, fiind confirmate prin Nota internă a Serviciului juridic nr.37742/19.06.2026, din care rezultă că nu sunt litigii cu privire la acest imobil precum și din Adeverința nr.37489/17.06.2026 a Comisiei Municipale pentru stabilirea dreptului de proprietate privată asupra terenurilor Satu Mare, din care rezultă că nu s-a eliberat titlu de proprietate pentru teren și nu este în curs de eliberare vreun astfel de titlu. O altă condiție impusă de prevederile legale anterior enunțate este aceea de a se înscrie dreptul de proprietate cu privire la bunul respectiv, în sistemul integrat de cadastru şi carte funciară în maximum 3 ani de la dobândirea dreptului de proprietate sub sancțiunea revenirii bunului în domeniul public/privat al statului, în condițiile legii. 

Luând în considerare cele de mai sus, UATM are obligația de a transmite autorităților publice centrale, în cazul de față Ministerului Finanțelor Publice, Agenția Națională de Administrare Fiscală, documente din care să rezulte înscrierea dreptului de proprietate în cartea funciară, cel mai târziu până la data expirării termenului de trei ani de la dobândire.

Față de cele expuse, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

